b"\n_START_ARTICLE_\nEduardo Sanz y Escart\xc3\xadn\n_START_SECTION_\nBiografia\n_START_PARAGRAPH_\nDe molt jove va viatjar per Am\xc3\xa8rica del Sud, i quan torn\xc3\xa0 el 1876 es va licenciar en Filosofia i Lletres per la Universitat de Saragossa i en Dret per la Universitat de Madrid. En 1884 ingressa en la Reial Acad\xc3\xa8mia de Ci\xc3\xa8ncies Morals i Pol\xc3\xadtiques i com a membre del Partit Conservador nomenat governador civil de Granada i posteriorment de Barcelona._NEWLINE_Comte consort de Liz\xc3\xa1rraga, va ser senador en representaci\xc3\xb3 de la Reial Acad\xc3\xa8mia de Ci\xc3\xa8ncies Morals i Pol\xc3\xadtiques entre 1903 i 1923, en 1927 va passar a l'Assemblea Nacional Consultiva com a representant per dret propi._NEWLINE_President de l'Institut de Reformes Socials, tamb\xc3\xa9 fou governador del Banc d'Espanya entre 1919 i 1921 i ministre de Treball entre el 13 de mar\xc3\xa7 i el 14 d'agost de 1921 en un gabinet que va presidir Manuel Allendesalazar._NEWLINE_Ha estat autor de diversos llibres, treballs, discursos i confer\xc3\xa8ncies. Va col\xc2\xb7laborar a publicacions com Ateneo, Revista de Espa\xc3\xb1a i Revista Contempor\xc3\xa1nea. Tamb\xc3\xa9 fou president de l'Institut Internacional de Sociologia."